ການນຳຫວຽດນາມສົ່ງໂທລະເລກຊົມເຊີຍເຖິງການນຳ ຈີນ ເນື່ອງໃນໂອກາດວັນຊາດຈີນຄົບຮອບ 67 ປີ
ເນື່ອງໃນໂອກາດສະເຫຼີມສະຫຼອງວັນຊາດຈີນຄົບຮອບ 67 ປີ(1/10/1949-1/10/2016), ທ່ານເລຂາທິການໃຫຍ່ພັກກອມມູນິດຫວຽດນາມຫງວຽນຟູ້ຈ້ອງ, ທ່ານປະທານປະເທດຫວຽດນາມ ເຈີນດ້າຍກວາງ, ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ, ທ່ານນາງປະທານສະພາແຫ່ງຊາດຫວຽດນາມ ຫງວຽນທິກິມເງິນ ໄດ້ສົ່ງໂທລະເລກຊົມເຊີຍເຖິງ ທ່ານເລຂາທິການໃຫຍ່ພັກກອມມູນິດຈີນ ປະທານປະເທດຈີນ ສີຈິນຜີງ, ທ່ານນາຍົກລັດຖະມົນຕີຈີນ ຫຼີເຄີຊຽງ, ປະທານຄະນະປະຈຳສະພາຜູ້ແທນປະຊາຊົນແຫ່ງຊາດຈີນ ຈາງດຶກຈຽງ.
ໃນໂທລະເລກ, ບັນດາການນຳພັກ, ລັດ, ລັດຖະບານ, ສະພາແຫ່ງຊາດຫວຽດນາມໄດ້ຊົມເຊີຍບັນດາຜົນງານທີ່ປະຊາຊົນຈີນຍາດມາໄດ້ໃນ 67 ປີທີ່ຜ່ານມາ, ອວຍພອນປະຊາຊົນຈີນສືບຕໍ່ຍາດໄດ້ບັນດາຜົນງານທີ່ຍິ່ງໃຫຍ່ກ່ວາເກົ່າໃນກິດຈະການປະຕິຮູບ ເປີດປະຕູ ພ້ອມທັງຢືນຢັນວ່າ ພັກ, ລັດ ແລະ ປະຊາຊົນຫວຽດນາມຍາມໃດກໍຖືເປັນສຳຄັນການພົວພັນກັບຈີນ, ມີຄວາມຫວັງຢາກໄດ້ຮັບການປັບປຸງຢ່າງບໍ່ຢຸດຢັ້ງ.
ເນື່ອງໃນໂອກາດນີ້, ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດຝ້າມບິນມິນ ກໍໄດ້ສົ່ງໂທລະເລກຊົມເຊີຍເຖິງທ່ານກຳມະການລັດຖະບານຈີນ ຈາງຊືເຢ້ັວ ແລະ ລັດຖະມົນຕີການຕ່າງປະເທດຈີນຫວາງອີເຊັ່ນດຽວກັນ.
(ແຫຼ່ງຄັດຈາກ VOV)